ગ્લોબલ વોર્મિંગ એ વૈશ્વિક અને ભયંકર પ્રશ્ન છે. ત્યારે આ સમસ્યાને પહોંચી વળવા માટે વૃક્ષ અનિવાર્ય છે. વન વિભાગની રાષ્ટ્રીય અધિનિયમ હેઠળ 33 ટકા વન વિસ્તાર હોવો જોઇએ. તેને બદલે આપણા ગુજરાતમાં માત્ર 7.52 ટકા જ વન વિસ્તાર છે. જેમાં અનેક પ્રકારના પશુ-પક્ષીઓ નિવાસ કરે છે. જો દુર્લભ વૃક્ષો લુપ્ત થઇ જશે તો પક્ષીઓ ક્યાં રહેશે તે પ્રશ્ન ઉભો થયો છે. ત્યારે માર્ગ બનાવવા માટે કાપવામાં આવનાર વૃક્ષો બચાવવામાં આવે તે જરૂરી છે.